Historia Ucrainae
In historia Ucrainae conspicuum est, fines continenter mutatos esse et gentium migrationibus vexatos. Ucraina, quamquam saepissime theatrum bellorum pro libertate gestorum fuit, tamen cultura sua plerumque floruit. Et Ucraini et Russi hos fines cunabula sua esse censent: namque e Russia Kioviensi orti sunt praeter Ucrainos ipsos etiam Russi et Bielorussi. Ucraina bis libera fuit, breviter post bellum mundanum primum et ab anno 1991 cum Unio Sovietica finem habuit.